Publication: Magyar Közlöny
Issue: MK-2011-121 (Year: 2011, Number: 121)
Era: contemporary
Section: 2011. évi CXXXIII. törvény
Paragraph Index: 4

2011. évi CXXXIII. törvény a Magyar Köztársaság 2010. évi költségvetésének végrehajtásáról* A 2010 májusában hivatalba lépett nemzeti ügyek kormánya azzal szembesült, hogy az elõzõ – Bajnai Gordon által vezetett – szocialista kormány költségvetésében hamis adatok szerepelnek. A költségvetési törvényben leírt fõbb számok ugyanis egyáltalán nem feleltek meg a valóságnak: a 3,8%-os hiány valójában a 7%-ot is meghaladta volna. A nemzeti ügyek kormányának rendkívüli gazdasági intézkedéseket kellett meghoznia annak érdekében, hogy hazánk elkerülje az adósságválságot és a saját lábára álljon. Az elsõ és a második gazdasági akciótervvel, a bankadó, a válságadó kivetésével, valamint költségvetési zárolásokkal, államigazgatási fizetési plafon bevezetésével sikerült stabilizálni a költségvetést és megteremteni a gazdasági növekedés feltételeit.

Source: https://magyarkozlony.hu/hivatalos-lapok/f92a1b660d38bbf4e11558cc387dbf7e6e5e7332/dokumentumok/9ba332a1e9bfa9a2c139db9dbc11aa651973bdf5/letoltes